## Obvezatne upute br. IV.

### NN 44/1992 (14.7.1992.), Obvezatne upute br. IV.

# IZBORNA KOMISIJA REPUBLIKE HRVATSKE

Na osnovi članka 22. stavak 2. Zakona o izboru predsjednika Republike
Hrvatske ("Narodne novine", br. 22/92) i članka 31. stavak 2.
Zakona o izboru zastupnika u Sabor Republike Hrvatske ("Narodne novine".
br. 22/92 i 27/92) Izborna komisija Republike Hrvatske propisuje

## OBVEZATNE UPUTE br. IV.

**Kandidiranje**

1. Prijedlog kandidature za izbor zastupnika i njegova zamjenika u Zastupnički
dom Sabora Republike Hrvatske u izbornoj jedinici u kojoj se bira jedan
zastupnik mogu pravovaljano podržati samo birači s prebivalištem na području
te izborne jedinice.

2. Ista osoba se ne može istovremeno kandidirati za izbor zastupnika
za Zastupnički dom Sabora Republike Hrvatske u izbornoj jedinici u kojoj
se bira jedan zastupnik i na državnoj listi na izborima, koji će se održati
dana 2. kolovoza 1992. godine.

3. Birači na službi u oružanim snagama i na služenju vojnog roka, članovi
posada pomorskih i riječnih brodova hrvatske trgovačke mornarice i birači
lišeni slobode glasovat će na izborima 2. kolovoza 1992. godine za zastupnika
i njegovog zamjenika u Zastupnički dom Sabora Republike Hrvatske izborne
jedinice u kojoj imaju prebivalište. a ne za zastupnika izborne jedinice
na području koje se nalazi biračko mjesto na kojem će glasovati.

4. Ministarstvo obrane. ministarstvo pomorstva i ministarstvo pravosuđa
i uprave dužni su odmah općinskim organima uprave nadležnim za popise birača
dostaviti popise birača prema mjestu njihova prebivališta, za birače:

- na službi u oružanim snagama Republike Hrvatske i na služenju vojnog
roka, - koji se kao članovi posade pomorskih i riječnih brodova hrvatske
trgovačke mornarice zateknu izvan granica Republike Hrvatske i

- koji su llšeni slobode. (Članak 14. Zakona o popisima birača, "Narodne
novine" br. 19/92 u svezi s člankom 34. Zakona o izboru predsjednika
Republike Hrvatske, "Narodne novine" br. 22/92 i člankom 35.
Zakona o izborima zastupnika u Sabor Republike Hrvatske, "Narodne
novine" br. 22/92 i 27/92). Organ općine, nadležan za popis birača
dužan je pravovremeno sačiniti i dostaviti izvode iz popisa birača nadležnoj
izbornoj komisiji radi pravovremene dostave izbornog materijala biračkim
odborima.

5. Da bi registrirana politička stranka mogla valjano staviti prijedlog
kandidata za predsjednika Republike Hrvatske dužna je, uz prijedlog kandidata
te odgovarajući broj potpisa koji podržavaju kandidaturu, priložiti i ovjereno
očitovanje potpisano od osobe koja prema stranačkom, statutu zastupa stranku.
kojim se potvrđuje da je stranka predložila kandidata u skladu s uvjetima
utvrđenim u članku 7. stavak 3. Zakona o izboru predsjednika Republike
Hrvatske ("Narodne novine" br. 22/92 Potpis ovlaštenog zastupnika
političke stranke ovjerava se pred općinskim organima uprave nadležnim
za ovjeru potpisa. Po navedenim propisima političke stranke predlažu kandidate
za predsjednika Republike na način predviđen njihovim statutom ili posebnom
odlukom donesenom na temelju statuta. Prijedlog kandidature bez navedenog
očitovanja neće se smatrati pravovaljanim. Očitovanje političke stranke,
da je kandidat za predsjednika Republike Hrvatske predložen na način predviđen
njenim statutom. odnosno odlukom donesenom na temelju statuta, daje se
iskljućivo na obrascu OP-4.

Klasa: 013-03/92-01/05

Urbroj: 56805-92-33

Zagreb, 29: lipnja 1992.

Predsjednik

**Zlatko Crnić, v. r**

Uputa, NN 44/1992-1120